
2.  Eelarveprojekti tutvustamine,

3. Arutelu hoolekogu liikmete ettepanekutest ja töösuundadest
4. Õppe- kasvatustööga tegelemine -vajadusel,
5. Hoolekogu uue põhimääruse läbivaatamine

1. Kooli õppekava üldosa tutvustamine 
M. Trei annab sõna direktorile.
V.Sats tutvustab uut hoolekogu liiget õpilasomavalitsusest, kelleks on Tõnis Rahu.
Antakse talle sõna enda tutvustamiseks: õpin 10. klassis ja tahan seista selle eest, et õpilaste hääled ja tekkinud probleemid jõuaksid hoolekogusse ja asjad saaksid ära lahendatud

Direktor ja õppealajuhataja tutvustavad õppekava tegemise protsessi. See on väga mahukas töö. Valmis on saadud kooli õppekava üldosa, mis koosneb põhikooli ja gümnaasiumiosa õppekavast.
(1) Kooli õppekava üldosas esitatakse:
1) õppe- ja kasvatuseesmärgid ning -põhimõtted;
2) tunnijaotusplaan õppeaineti ja aastati, valikkursuste loendid ja valimise põhimõtted ning erinevate õppekeelte kasutamine õppeaineti;
3) liikluskasvatuse põhimõtted;
4) läbivad teemad ja nende käsitlemise põhimõtted, lõimingu põhimõtted, seejuures III kooliastme läbivatest teemadest lähtuva või õppeaineid lõimiva loovtöö korraldamise põhimõtted ning temaatilised rõhuasetused;
5) ülekooliliste ja koolidevaheliste projektide kavandamise põhimõtted;
6) õppe ja kasvatuse korraldus ning ajakasutus;
7) hindamise korraldus;
8) õpilaste ja lastevanemate teavitamise ja nõustamise korraldus;
9) õpilaste juhendamise ja hariduslike erivajadustega õpilaste õppekorralduse põhimõtted;
10) karjääriteenuste korraldus;
11) õpetaja töökava koostamise põhimõtted;
12) kooli õppekava uuendamise ja täiendamise kord.
Kõik punktid on väga põhjalikult lahti kirjutatud, õpetajad on ainesektsioonides teinud põhjalikku tööd,

Juhtkond on väga rahul, et õpetajad tahavad teha lisatööd, sellel nädalal on koolis loodusainete nädal, toimuvad erinevad üritused, huvi väga suur.

A.Kontus selgitab lahti, mida tähendab kujundav hindamine: see on nähtamatu osa hindamisest, õpilane saab teada, kuidas ta on arenenud, õpetaja annab võimaluse paremaks saada, eesmärk, et puudulikke hindeid ei tule. See on üks võimalus

Kas täna kehtib 2002 veebr. vastu võetud õppekava? Küsib R. Valgiste ja kehtib küll.

Direktor selgitab, et õppekava uuendamist just tunnijaotusplaani osas tehakse ikka ja seda tehakse maikuu õppenõukogus.
Õppekava tegemisel võetakse aluseks riiklik õppekava.

Gümnaasiumiosa õppekavas on sees väga palju iseseisvat tööd, ainevaldkonnad samad, pole enam tööõpetust. Õpetajad kaardistasid vajadused, et toimiks hästi gümnaasiumiosa kolme õppesuuna arendamine ja kogu töö. Vajadus õppevahendite, tehnika jne kaasajastamisele rahaline vajadus ca 1,5 miljonit Eesti krooni.

V. Sats- riigigümnaasiumidel on hea elu, sest raha piisavalt.

Gümnaasiumis on kursuste süsteem, 35 tundi kestab iga kursus. Uues õppekavas sees soovituslikult ka liikluskasvatus.

M.Trei- Kas liikluskasvatust võib õpilane võtta ka huviringina? V.Sats- võib loomulikult. Klassikursust gümnaasiumis kordama ei jäeta, väljalangemine toimub tihti 10. klassis.

M.Trei -Kas põhikooli ja gümnaasiumiosa õppekava loetakse üheks? Loetakse jah-V.Sats

V.Sats: Saadan kogu kooli õppekava üldosa meilile. Saate veel kodus lugeda ja ettepanekuid saata.

01.09.2013 peab olema kinnitatud.

2. Eelarveprojekti tutvustamine

Sõna saab V. Sats- Kas kooli kehtiva arengukavaga olete tutvunud? Tänane kehtib 2013 aastani. Põhiväärtused on meil head, kooliti väga erinevad.

Sellel aastal on meil käivitunud uus sisehindamise protsess. Aruanne peab valmis saama märtsiks 2012.
Kooli eelarve projekt pannakse kokku vallas töötava finantsisti Külli poolt. Koolijuhil pole siin enam eriti palju kaasa rääkida. Nii ongi viimastel aastatel, kui valla eelarve on väga pingeline.
Kooli eelarve 2011a. oli- 1150034,65 eurot ja 2012 a- 1152244,00 eurot

Mitu kohta on õpilaskodus? –M.Trei. Õpilaskodus on 24 kohta, neist 12 riiklikult rahastatavad
Kas kool kirjutab projekte? –M.Soom

R.Valgiste ettepanek-Õpilaste pädevuse suurendamiseks teevad õppeprojekte, võiks õppekavasse sisse panna.

Eelarvesse 10 tuhat eurot õpilaste arvu pealt investeeringuteks saadud raha riigilt
Eelarvest suur osa läheb personalikuludeks ja majanduskuluks.

Juba mitu aastat on investeeringute rida valla poolt 0, ka koolitusrahad õpetajatele tulevad riigilt ja valla palgalolevatele inimestele maksis veel mõned aastad tagasi vald koolitusrahadeks 3%, kuid nüüd enam mitte, peame koolitama ka neid riigirahadest.

M.Trei- Kes otsustavad õpikute valiku? Ainesektsioonid otsustavad

V.Sats- peame hakkama saama ja saamegi selle eelarvega, seda on elu näidanud.
3. Arutelu hoolekogu liikmete ettepanekutest ja töösuundadest
Sõna võtab hoolekogu esimees M. Trei: Panin selle punkti tänasesse päevakorda seetõttu, et sooviksin teada, mida võiks hoolekogus veel teha? Mis on Teie ettepanekud? Koolimütsi teema tuli juba M.Soomilt, kas on veel mingeid mõtteid? Õpilasesinduselt? V.Sats lisas: õpilasesindus esitab tavaliselt resolutsiooni otse koolijuhtkonnale ja me lahendame probleemid kiiresti ja otse, kui mure on tõsine, siis muidugi võib ka pöörduda hoolekogu poole.

Teisi ettepanekuid ei tulnud, kuid on M. Trei enda idee: „Koolitee tunnel”. Lapsed pelgavad sealt kaudu tulla, vanemad nurisevad, et valgustus ei ole piisav.

K.Sinisalu: minule seal väga meeldib ja valgust on ka piisavalt. Laste jaoks võibolla tõesti ei ole seal kuigi meeldiv. 

M.Trei jätkab: Seal võiks olla liikumisanduritega lambid, mis lähevad siis põlema, kui sealt keegi läbi läheb terve päeva ulatuses. Päevavalguses on seal samuti pime, sest silmad harjuvad mitte nii kiiresti uue olukorraga tunnelis. Ma uurisin 2010 aastal vallavanema ja K. Kulpsoni kaudu, mis seal teha annaks. Vastati, et tunnel kuulub Maanteeametile  ja sellel hetkel oleks vaja olnud 50 tuhat eesti krooni, et panna toitekaabel jne. See jäigi soiku ja sellega pole edasi tegeldud.
Kas seda võiks hoolekogu initsiatiivil edasi uurida? Vormistaksime näiteks otsuse

Ja mina teeksin veel kirja sinna juurde.

Kõik liiked olid selle ettepanekuga nõus ja toimus hääletamine.

Otsustati:

Ühehäälselt otsustati toetada hoolekogu esimehe ettepanekut koostada uuesti kiri hoolekogu poolt Kuusalu Vallavalitsusele asja edasiseks lahendamiseks. 
H. Paiste küsis: Mis suusahoidla kaamera paigaldamisest on saanud? Eelmise hoolekogu nimel pöördus esimees Reelika Paul vallavalitsusse, aga siiani pole selget vastus tulnud. Seda tuleks uurida.
R. Valgitse: Niiskuskindel kaamera olen uurinud, on väga kallis või panna laste jaoks sinna butafooria, ka see võib nende tegusid takistada.

4.Õppe- kasvatustööga tegelemine –vajadusel

K.Sinisalu: Hetkel ei ole ühtegi juhtumit, mida tuua hoolekogu ette, külla aga on meil  tihe koostöö igapäevaselt kooliga. Selliseid lapsi on, kes ei täida koolikohustust ja kellega on probleemid. Üks õpilane käis just emaga alaealiste komisjonis ja tema tegevus on ka hetkel jälgimisel.
A. Kontus kinnitab samuti seda juttu ja on nõus valla ja koolipoolse koostööga.

5.Hoolekogu uue põhimääruse läbivaatamine

M.Trei: Eelmisel hoolekogu koosolekul tuli palju ettepanekuid ja tuli teha hoopis uus hoolekogu põhimäärus.

K.Sinialu: saatsin täna Teile kõigile tutvumiseks kaks vallavalitsuse eelnõud, üks vana korralduse kehtetuks tunnistamine ja teine uue hoolekogu põhimääruse kinnitamine  Kas on mingeid tähelepanekuid nende eelnõude osas?

P.Kamber: kehtetuks tunnistamise eelnõus on ilmselt näpuviga aastaarvu kirjutamisel, see peaks olema 2006, mitte 2012. Sai ära parandatud

I. Keerma: teises eelnõus on segane §2 lg 4, hoolekogu moodustab vallavalitsus, võiks olla: „hoolekogu koosseisu kinnitab vallavalitsus”.
M.Trei: Ma teen taotluse vallavalitsusele ja siis loodame, et meie uus hoolekogu põhimäärus saab varsti kinnitatud 
6.Jooksvad küsimused.

K.Sinisalu: Minul paluti täna küsida, kas viimase narkokontrolli tulemusena leiti koolist narkootilisi aineid? Kas peab ka küsima lapsevanemate käest nõusolekut, kui koer õpilaste koolikotte nuusutab või neid tuleb avada?

V. Sats: Reidi tulemusena leiti ainult tubakat, mitte narkootikume, kuid kahtlusi meil on, seetõttu kutsume narkokoeri kooli ka edaspidi. Politsei juuresolekul ei pea eraldi küsima vanemate nõusolekut

K.Sinisalu: suusad koolis, kas nõuate, et igal lapsel oleks suusavarustus olemas ka juba 1. klassist alates?

I.Keerma: soovitame loomulikult, me ei saa nõuda, kõik oleneb ju pere võimalustest.

Kui lapse arengu peale mõeldes, siis soovitan väga. Suusaveerandil peab programmi läbima. Kui vaja, annan lastele ka oma suusad kasutada, eraldi suuski meil koolis pole, mida laenutada. Olukord on ka selline, et mõnel lapsel pole olemas ka eraldi õueriideid, pikki dresse jne. Peame iga olukorraga leppima.

K.Sinisalu: ajakirjanik Ü.Tamm küsis minult, et kas kooliõpetajad streigivad, nüüd küsin mina otse, et kas osalete streigis või mitte?

V.Sats: mina olen tööl ja ei osale, aga küsige I. Keerma käest.

I.Keerma: meie oleme oma nõusoleku streigiks andnud, ametiühingu esinaine P.Pürg tegeleb sellega, kõik võivad streigiga liituda, ei pea olema ainult ametiühingu liige.

H.Paiste: minu käest küsis üks lapsevanem, et miks viiakse lapsi Luteri kirikusse jõulude ajal?

V.Sats: see ei ole kohustus, võib alati keelduda. Tegemist on meie koolis sellise ilusa traditsiooniga, mingit usku pööramist seal ei toimu. Need on väga lühiajalised üritused, 20 min kestis. Ilmselt sai see vanem selle mineku kohta vähest informatsiooni. Viime selle info edasi algklasside õppealajuhataja M. Kuusele.

R. Valgiste: seoses vargustega tüdrukute riietusruumist, kas pööratakse tähelepanu? 

V.Sats: lukustasime riietusruume, st. koolitädi lukustas, see on väga tülikas tal teha, kuna tal on veel mitmeid muid ülesandeid samuti. Selgitame ja uurime, kes on nende varguste taga.

M.Trei: Infoks, et meie järgmine koosolek toimub kolmapäeval, so.07.03. 2012 algusega kell 18.00 jälle lugemissaalis.
V.Sats: siis tuleb teil tutvuda kooli sisehindamisaruandega

M.Trei: Kas saame ka täna paika panna selle õppeaasta viimase koosoleku aja? Kas see tuleb meil ka siduda mingi aruande, või tegevusega?

V.Sats: ei praegu ei ole meil see teada.

M.Trei: Paneme viimase koosoleku aja siis järgmisel koosolekul paika. 
Koosoleku juhataja hoolekogu esimees Maria Trei: .............................
                                                                                  allkiri
Koosoleku protokollija Kai Sinisalu:.................................
                                                           allkiri

